അമിത് ഷായ്ക്ക് ജന്മദിനാശംസ അറിയിച്ച നടി സാറാ അലിഖാനെ ട്രോളി സോഷ്യല് മീഡിയ എന്സിബി റെയ്ഡ് ഒഴിവാക്കാനുള്ള ശ്രമമാണല്ലേയെന്ന് ചോദ്യം ന്യൂഡല്ഹി : ആഭ്യന്തര മന്ത്രി അമിത് ഷായ്ക്ക് ജന്മദിനാശംസ അറിയിച്ച നടി സാറാ അലി ഖാനെ പരിഹസിച്ച് സോഷ്യല് മീഡിയ . കൃത്യ സമയത്താണ് നടി ആഭ്യന്തര മന്ത്രിയ്ക്ക് ആശംസയുമായി എത്തിയതെന്നാണ് സോഷ്യല് മീഡിയ പറയുന്നത് . കഴിഞ്ഞ ദിവസമായിരുന്നു അമിത് ഷായുടെ ജന്മദിനം . ബഹുമാനപ്പെട്ട കേന്ദ്ര ആഭ്യന്തര മന്ത്രി അമിത് ഷാ ജിയ്ക്ക് ഊഷ്മളമായ ജന്മദിനാശംസകള് എന്ന് നടി ട്വിറ്ററില് കുറിയ്ക്കുകയും ചെയ്തു. . എന്നാല് ബോളിവുഡ് താരനിര ലഹരിക്കേസില് സംശയത്തിന്റെ നിഴലില് നില്ക്കുമ്ബോള് സാറാ അലി ഖാന് ആഭ്യന്തര മന്ത്രിയ്ക്ക് ആശംസ അറിയിച്ചതിനു പിന്നിലെ കാരണം വ്യക്തമാണെന്നാണ് സോഷ്യല് മീഡിയ പറയുന്നത് . ആഡംബരകപ്പലിലെ ലഹരിപാര്ട്ടിയുമായി ബന്ധപ്പെട്ട് ഷാരൂഖ് ഖാന്റെ മകന് ആര്യന് ഖാന് ജയിലിലാകുകയും നടി അനന്യ അടക്കമുള്ളവരെ ചോദ്യം ചെയ്യുകയും ചെയ്ത പശ്ചാത്തലത്തിലാണ് സാറാ അലിഖാന്റെ ട്വീറ്റെന്നാണ് സോഷ്യല് മീഡിയയുടെ കമന്റ്. എന് സിബി റെയ്ഡ് ഭയന്നാണ് സാറാ അലിഖാന് അമിത് ഷായ്ക്ക് ആശംസ അറിയിച്ചതെന്നും അദ്ദേഹത്തിന്റെ പ്രീതി സമ്ബാദിക്കാനാണ് നടിയുടെ ശ്രമമെന്നുമാണ് ട്രോളുകള് . നിങ്ങള് ഭയക്കേണ്ട സാറാ നിങ്ങളുടെ വീട്ടില് എന് സി ബി വരില്ലെന്നാണ് ചിലരുടെ കമന്റ് . മറ്റ് ചിലരാകട്ടെ സാറാ അലിഖാന് , നിങ്ങള് സുരക്ഷിതയാണെന്നും പറയുന്നു . തെറ്റ് ചെയ്തിട്ടില്ലെങ്കില് എന്തായാലും നിങ്ങള് ഭയക്കേണ്ടതില്ലെന്നും ചിലര് നടിയെ ആശ്വസിപ്പിക്കുന്നുണ്ട്.